Likumprojekts

**Grozījumi Latvijas Republikas Zemessardzes likumā**

Izdarīt Latvijas Republikas Zemessardzes likumā (Latvijas Vēstnesis, 2010, 82., 205. nr.; 2012, 189., 203. nr.; 2014, 108. nr.; 2016, 223. nr.; 2017, 132. nr.; 2019, 57. nr.) šādus grozījumus:

1. 4. pantā:

izslēgt pirmajā daļā vārdus “kas noslēgts ar Zemessardzi”;

papildināt otro daļu aiz vārda “Zemessardzes” ar vārdiem “Vai Nacionālo bruņoto spēku regulāro spēku”;

 aizstāt trešajā daļā vārdu “ievērojot” ar vārdiem “vai īsāku termiņu, ja piecu gadu dienesta termiņš pārsniegs”;

izteikt ceturto daļu šādā redakcijā:

“(4) Mēnesi pirms līguma par dienestu Zemessardzē termiņa beigām puses var rakstveidā paziņot par līguma termiņa nepagarināšanu. Ja šāds paziņojums otrai pusei netiek iesniegts, līgums tiek uzskatīts par pagarinātu uz šā panta trešajā daļā noteikto laiku, bet ne ilgāk kā līdz dienestam Zemessardzē noteiktā maksimālā vecuma sasniegšanai.”;

papildināt ar sesto daļu šādā redakcijā:

“(6) Zemessargi tiek ieskaitīti aktīvajā dienestā Ministru kabineta lēmuma par zemessargu mobilizāciju pieņemšanas, izņēmuma stāvokļa izsludināšanas vai kara laika iestāšanās gadījumā. Izņēmuma stāvokļa izsludināšanas vai zemessargu mobilizācijas gadījumā aktīvajā dienestā var ieskaitīt atsevišķus zemessargus, nosakot paaugstinātas gatavības režīmu pārējiem. Kārtību, kādā zemessargus ieskaita aktīvajā dienestā zemessargu mobilizācijas, izņēmuma stāvokļa izsludināšanas vai kara laika iestāšanās gadījumā un kārtību kādā nosaka paaugstinātas gatavības režīmu Zemessardzes vienībām izņēmuma stāvokļa izsludināšanas gadījumā, nosaka aizsardzības ministrs.”

2. Papildināt likumu ar 4.ˡ pantu šādā redakcijā:

**“4.1 pants. Izņēmumi no zemessargu mobilizācijas noteikumiem**

(1) Šā likuma 4. panta sestās daļas noteikumus neattiecina uz šādām personām:

1) Valsts prezidents un Valsts prezidenta kancelejas amatpersonas;

2) Saeimas deputāts;

3) Eiropas Parlamenta deputāts;

4) Eiropas Savienības komisārs;

5) Ministru kabineta loceklis;

6) Valsts sekretārs;

7) Valsts kancelejas direktors;

8) Tiesībsargs;

9) Valsts kontrolieris;

10) Satversmes tiesas tiesneši un Satversmes tiesas priekšsēdētājs;

11) Augstākās tiesas tiesneši un Augstākās tiesas priekšsēdētājs;

12) Rajonu (pilsētu) tiesas priekšsēdētājs;

13) Apgabaltiesas priekšsēdētājs;

14) Latvijas Bankas prezidents, Latvijas Bankas prezidenta vietnieks un Latvijas Bankas padomes locekļi;

15) Ģenerālprokurors;

16) Finanšu un kapitāla tirgus komisijas prieksēdētājs;

17) Nacionālā elektronisko plašsaziņas līdzekļu padomes vadītājs;

18) Valsts ieņēmumu dienesta ģenerāldirektors;

19) Valsts kases pārvaldnieks;

20) Latvijas Republikas diplomātisko un konsulāro pārstāvniecību ārvalstīs darbinieks;

21) Pašvaldības deputāts;

22) Pašvaldības izpilddirektors;

23) Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālajām dienesta pakāpēm un darbinieks;

24) Valsts drošības iestāžu amatpersona un darbinieks;

25) Pašvaldības policijas darbinieks;

26) Ostas policijas darbinieks;

27) Sabiedrisko pakalpojumu regulēšanas komisijas padomes priekšsēdētājs un padomes locekļi;

28) Karatiesu tiesneši;

29) Prokurori, kas norīkoti darbam karatiesās;

30) Advokāti, kas norīkoti darbam karatiesās.

31) Cita Ministru kabineta noteikta valsts un pašvaldības institūcijas amatpersona, darbinieks vai persona, kura atrodas darba tiesiskajās attiecībās ar personām, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību.

(2) Ministru kabinets nosaka kārtību, kādā piemēro izņēmumus no noteikumiem par zemessargu ieskaitīšanu aktīvajā dienestā šī panta pirmās daļas 31. punktā minētajām personām, kā arī kārtību, kādā Zemessardzi informē par šī panta pirmajā daļā minētajām personām.

(3) Ministru kabinets atkarībā no valsts apdraudējuma veida, tā intensitātes un rakstura var lemt par izņēmumu attiecināšanu uz citām šā panta pirmajā daļā neminētajām personām.”

 3. Izslēgt 6. panta pirmajā daļā vārdus ,,kas noslēgti ar Zemessardzi”.

4. Izteikt 14. panta pirmās daļas ievaddaļu šādā redakcijā: “Zemessardzē uz brīvprātības pamata var uzņemt Latvijas pilsoņus vecumā no 18 gadiem līdz attiecīgi šā likuma 28. panta pirmajā daļā noteiktajam vecumam”;

5. 17.¹ pantā:

izslēgt pirmās daļas pēdējo teikumu;

aizstāt trešajā daļā vārdus “ne ilgāk par pusotru gadu” ar vārdiem “līdz karavīra iecelšanai amatā”.

6. Izslēgt 20. panta pirmās daļas 1. punktā vārdus “ar Zemessardzi noslēgto”.

7. Izteikt 28. panta pirmo daļu šādā redakcijā:

“(1) Maksimālais vecums dienestam Zemessardzē ir 60 gadi, bet zemessargam ar augstāko virsnieku dienesta pakāpi – 65 gadi.”

8. 29. pantā:

papildināt trešo daļu ar 7. punktu šādā redakcijā:

“7) ja atestācijā zemessargs novērtēts negatīvi un Zemessardzes komandieris ir saskaņojis novērtējumu.”

papildināt sesto daļu aiz vārda “rezervē” ar vārdiem “vai pieņem profesionālajā dienestā, neieskaitot rezervē, ja persona savlaicīgi izteikusi vēlmi iestāties profesionālajā dienestā un atbilst Militārā dienesta likumā profesionālajam dienestam noteiktajām prasībām.”

9. Papildināt 34. pantu ar 2.ˡ daļu šādā redakcijā:

“(2.ˡ) Zemessarga, šā panta pirmajā daļā minēto kompensāciju izmaksā arī tad, ja viņš ir iesaistīts dienesta uzdevumu iepildē vairāk par 30 dienām gadā atbilstoši šā likuma 6. panta trešās daļas 2. punkta nosacījumam un pēc Zemessardzes vienības motivēta pieprasījuma kompensāciju izmaksu ir apstiprinājis Zemessardzes komandieris.”

10. Papildināt 35. panta pirmo daļu ar 4. punktu šādā redakcijā:

“4) aizsardzības ministra noteiktajā kārtībā piemaksu ne vairāk kā 30 procentu apmērā no zemessargam noteiktās mēnešalgas, ja zemessargs, kuram ir attiecīgajam amatam noteiktā izglītība un kvalifikācija, aizvieto prombūtnē esošu zemessargu vai pilda vakanta zemessarga amata pienākumus papildus saviem amata pienākumiem.”

11. 45. pantā:

papildināt piekto daļu aiz vārda “kārtībā” ar vārdiem “kā arī, pildot šā likuma 44.pantā noteiktos Zemessardzes veterānu uzdevumus”;

papildināt ar sesto daļu šādā redakcijā:

“(6) Zemessardzes veterāns šā likuma 44. pantā noteikto Zemessardzes veterānu uzdevumu izpildes laikā saņem karavīram noteikto uzturdevu.”

Ministru prezidents Arturs Krišjānis Kariņš

Aizsardzības ministrs Artis Pabriks

V.Upeniece 67335241

Vita.Upeniece@mod.gov.lv